turjo4nis/wikipedia-bn-dump-20250701 huggingface dataset:
সিটিব্যাংক এনএ

সিটিব্যাংক এনএ () যুক্তরাষ্ট্রের নিউইয়র্ক ভিত্তিক একটি ব্যাংক, যা সিটিগ্রুপ-এর একটি অঙ্গ প্রতিষ্ঠান। এই ব্যাংকটি ১৮১২ সালে "সিটি ব্যাংক অব নিউইয়র্ক" নামে প্রতিষ্ঠিত হয়, যা পরবর্তীতে ''ফার্স্ট ন্যাশনাল সিটি ব্যাংক অব নিউইয়র্ক" নাম ধারণ করে। ২০১১ সারের তথ্যানুসারে সিটিগ্রুপ যুক্তরাষ্ট্রের ৩য় বৃহত্তম ব্যাংকিং গ্রুপ।

আন্তর্জাতিক শাখাসমূহ 
  সিটিব্যাংক, আলজেরিয়া
  সিটিব্যাংক, আর্জেন্টিনা
  সিটিব্যাংক, অস্ট্রেলিয়া
  সিটিব্যাংক বাংলাদেশ
  সিটিব্যাংক বুলগেরিয়া
  সিটিব্যাংক কানাডা
  Citibank (China)
  Citibank (Colombia)
  Citibank Czech Republic
  Citibank (Dominican Republic)
  Citibank (Egypt)
  Citibank (Greece)
  Citibank (Hong Kong)
  Citibank Hungary
  Citibank India
  Citibank Indonesia
  Citibank Italy
  Citibank Japan
  Citibank Kazakhstan
  Citibank Kenya
  Citibank Korea
  Citibank Malaysia
  Citibank Nigeria
  Citibank Pakistan
  Citibank Philippines
  Citi Handlowy (Poland)
  Citibank Portugal
  Citibank Romania
  Citibank Russia
  Samba (Citibank for Saudi Arabia)
  Citibank International Personal Bank Singapore/Citibank IPB Singapore
  Citibank Singapore
  Citibusiness Singapore
  সিটি ব্যাংক, স্লোভাকিয়া শাখা
  সিটি ব্যাংক, স্পেন শাখা
  সিটি ব্যাংক, তাইওয়ান শাখা
  সিটি ব্যাংক, থাইল্যান্ড শাখা
  Citibank Trinidad and Tobago
  Citibank Tunisia
  Citibank Türkiye
  Citibank United Kingdom
  Citibank Ukraine
  Citibank Vietnam
  Citibank Argentina
  Citibank Banco de Cuscatlan
  Citibank Brasil
  Citibank Chile (Bought out by Banco de Chile)
  Citibank Colombia, Cititrust, Citivalores
  Citibank Costa Rica
  Citibank Ecuador
  Citibank Guatemala
  Citibank (Honduras)
  Banamex Mexico (which owns the California Bank of Commerce)
  Citibank Nicaragua Banco Uno
  সিটি ব্যাংক, পানামা শাখা
  সিটি ব্যাংক, প্যারাগুয়ে শাখা
  সিটি ব্যাংক, পেরু শাখা
  সিটি ব্যাংক, এল সালভেদর শাখা
  সিটি ব্যাংক, উরুগুয়ে শাখা
  সিটি ব্যাংক, ভেনিজুয়েলা শাখা

আরও দেখুন 
 বাংলাদেশ ব্যাংক
 বাংলাদেশের ব্যাংকের তালিকা

তথ্যসূত্র

অধিক পঠন 
 Wriston: Walter Wriston, Citibank, and the Rise and Fall of American Financial Supremacy. Phillip L. Zweig, New York: Crown, 1996.
 Citibank, 1812–1970. Harold van B. Cleveland & Thomas F. Huertas (Harvard Business History Studies), Boston: Harvard University Press, 1985.

বহিঃসংযোগ 
 ব্যাংকের প্রশাসনিক ওয়েবসাইট

বাণিজ্যিক ব্যাংক
বাংলাদেশের বেসরকারি ব্যাংক
১৮১২-এ প্রতিষ্ঠিত ব্যাংক
১৮১২-এ নিউ ইয়র্ক (অঙ্গরাজ্যে) প্রতিষ্ঠিত
১৯৮৪ গ্রীষ্মকালীন অলিম্পিকে বাংলাদেশ

বাংলাদেশ ১৯৮৪ সালের গ্রীষ্মকালীন অলিম্পিকে প্রথমবারের মতো অংশগ্রহণের জন্য একটি প্রতিনিধিদল পাঠায়। এই আসরটি ২৮ জুলাই থেকে ১২ আগস্ট পর্যন্ত যুক্তরাষ্ট্রের লস অ্যাঞ্জেলেসে অনুষ্ঠিত হয়। বাংলাদেশের প্রতিনিধিদলে কেবল একজন অ্যাথলেটিক্স ক্রীড়াবিদ ছিলেন—সাইদুর রহমান ডন। তিনি দুটি ইভেন্টে, যথাক্রমে ১০০ মিটার ও ২০০ মিটার দৌড়ে অংশগ্রহণ করেন, তবে কোনোটিতেই প্রাথমিক রাউন্ড অতিক্রম করতে পারেননি।

পটভূমি  
বাংলাদেশ অলিম্পিক অ্যাসোসিয়েশন ১৯৮০ সালের ১ জানুয়ারি আন্তর্জাতিক অলিম্পিক কমিটি কর্তৃক স্বীকৃতি লাভ করে। ওই বছর অনুষ্ঠিত ১৯৮০ সালের গ্রীষ্মকালীন অলিম্পিক বয়কট করার জন্য দেশটি যুক্তরাষ্ট্রের নেতৃত্বাধীন জোটে যোগ দেয়, ফলে বাংলাদেশের অলিম্পিক অভিষেক ঘটে পরবর্তী ১৯৮৪ সালের লস অ্যাঞ্জেলেস গেমসে। ১৯৮৪ সালের গ্রীষ্মকালীন অলিম্পিক ২৮ জুলাই থেকে ১২ আগস্ট পর্যন্ত যুক্তরাষ্ট্রের লস অ্যাঞ্জেলেসে অনুষ্ঠিত হয়; যেখানে ১৪০টি জাতীয় অলিম্পিক কমিটির পক্ষ থেকে মোট ৬,৮২৯ জন ক্রীড়াবিদ অংশগ্রহণ করেন। বাংলাদেশ থেকে কেবলমাত্র একজন প্রতিযোগী, সাইদুর রহমান ডন, লস অ্যাঞ্জেলেসে পাঠানো হয়েছিলেন, এবং তিনিই ছিলেন উদ্বোধনী অনুষ্ঠানে বাংলাদেশের পতাকাবাহক।

অ্যাথলেটিক্স   
 
লস অ্যাঞ্জেলেস অলিম্পিক অনুষ্ঠিত হওয়ার সময় সাইদুর রহমান ডন ছিলেন ২১ বছর বয়সী এবং সেটিই ছিল তার একমাত্র অলিম্পিক অংশগ্রহণ। ৩ আগস্ট তিনি ১০০ মিটার দৌড়ে প্রাথমিক রাউন্ডে অংশ নেন। তিনি অষ্টম হিটে পড়েন এবং ১১.২৫ সেকেন্ড সময় নিয়ে অষ্টম, অর্থাৎ শেষ স্থান অর্জন করেন। প্রতিটি হিট থেকে প্রথম তিনজন এবং সব হিট মিলিয়ে পরবর্তী সাতজন দ্রুততম প্রতিযোগী পরবর্তী রাউন্ডে উঠার সুযোগ পান, ফলে ডন প্রতিযোগিতা থেকে বিদায় নেন।

এই ইভেন্টে স্বর্ণপদক জয় করেন কার্ল লুইস, রৌপ্যপদক লাভ করেন তার স্বদেশি স্যাম গ্র্যাডি, এবং ব্রোঞ্জপদক অর্জন করেন বেন জনসন যিনি কানাডার প্রতিনিধিত্ব করেন।

তিন দিন পর, ডন ২০০ মিটার দৌড়ের প্রাথমিক রাউন্ডে অংশ নেন। তিনি প্রথম হিটে পড়েন এবং ২২.৫৯ সেকেন্ড সময় নিয়ে দৌড় শেষ করেন; অংশগ্রহণকারী দৌড়কারীদের মধ্যে তিনি সপ্তম ও শেষ স্থানে ছিলেন। এই ইভেন্টে কেবল প্রতিটি হিট থেকে প্রথম তিনজন এবং সব মিলিয়ে পরবর্তী দুইজন দ্রুততম প্রতিযোগী পরবর্তী রাউন্ডে ওঠার সুযোগ পান, তাই এখানেও ডনের প্রতিযোগিতা শেষ হয়।

এই দৌড়েও মার্কিন যুক্তরাষ্ট্রের দখলেই ছিল পদকের মঞ্চ; কার্ল লুইস স্বর্ণপদক জয় করেন, কার্ক ব্যাপটিস্ট রৌপ্যপদক, এবং থমাস জেফারসন ব্রোঞ্জপদক অর্জন করেন।

তথ্যসূত্র 

১৯৮৪ গ্রীষ্মকালীন অলিম্পিকে দেশসমূহ
১৯৮৪
১৯৮৪-এ বাংলাদেশের ক্রীড়া
১৯৮৪-এ বাংলাদেশী ক্রীড়া
বছর অনুযায়ী গ্রীষ্মকালীন অলিম্পিকে বাংলাদেশ
অ’ মোর আপোনার দেশ

অ’ মোর আপোনার দেশ (ও আমার নিজের দেশ) অসমের রাজ্য সঙ্গীত। লক্ষ্মীনাথ বেজবরুয়া রচিত কবিতাগুলোর মধ্যে এটি এক অন্যতম বিখ্যাত কবিতা। তিনি ১৯১০ সালের মে মাসে কৃপাবর বরুয়া ছদ্মনামে বাঁহী (বাঁশী) নামক পত্রিকায় "মোর দেশ" নামে এবং ১৯১৩ সালে কদমকলি বইতে নিজ নামে প্ৰকাশ করেছিলেন। গানটিতে সুরারোপ করেছিলেন কমলা প্ৰসাদ আগরওয়ালা। গানটির সুর এবং কথা সম্পর্কে বিভিন্ন মত রয়েছে। আনুষ্ঠানিকভাবে এই গানটি অসমের জাতীয় সঙ্গীতরূপে ১৯২৭ সালে তেজপুরে অনুষ্ঠিত অসম সত্ৰ সম্মেলনে গৃহীত হয়।

গানটির জন্ম সময় 

লক্ষ্মীনাথ বেজবরুয়া রচিত "মোর দেশ" নামে এই গানটি ১৯১০ সালের মে মাসে বা ১৮৩২ শকাব্দ আশ্বিন মাসে লক্ষ্মীনাথেরই সম্পাদিত মাসিক সাময়িক পত্রিকা "বাঁহী"তে (বাঁশী) প্ৰথম বছর, সপ্তম সংখ্যাতে প্ৰকাশিত হয়েছিল। সেই সংখ্যাতে লক্ষ্মীনাথের দুটি গান প্ৰকাশিত হয়েছিল। 'মোর দেশ' এবং অন্যটি ছিল 'চন্দ্ৰা রাধার দ্বন্দ্ব'। এই দুটি গানের রচয়িতা হিসেবে সে সময়ে তিনি "শ্ৰীকৃপাবর" ছদ্মনামে প্রকাশ করেছিলেন। পরে ১৯১৩ সালে কলকাতা থেকে প্ৰকাশিত লক্ষ্মীনাথ বেজবরুয়ার কবিতার বই কদমকলিতে এই দুটি গানই সন্নিবিষ্ট হয়ে প্ৰকাশিত হয়। প্ৰথম অবস্থাতে এই 'মোর দেশ' গানটি ইংরাজী সুরে যাতে পরিবেশন করা যায় তার জন্যে চারটা স্তবকে লেখা হয়েছিল যদিও গানটিতে সুর-বিন্যাস করে সাজাতে গিয়ে রচয়িতা লক্ষ্মীনাথের থেকে অণুমতি নিয়ে শেষের চার পঙ্‌ক্তি জাতীয় সঙ্গীতে অন্তৰ্ভূক্ত করার থেকে বিরত থাকেন সুরকার। গানটির বৈশিষ্ট্য, গভীর জাতীয় প্ৰেম তথা স্বদেশ প্ৰেম এবংজাতীয় পৰ্যায়ে সবার মনোগ্ৰাহী হবার মতো গুণসম্পন্ন যাতে হয়, সেদিকে নানা সময়ে একাধিক সঙ্গীতজ্ঞ সুরকারের দৃষ্টি আকৰ্ষিত হয়। পরবর্তীকালে গানটি তার আগেকার পরিচয় মোর দেশের বদলে অ’ মোর আপোনার দেশ রূপে পরিচিত হয়ে প্রচার এবং প্রসার লাভ করে।

সুর 

'কদমকলিতে' একটি কবিতার রূপে থাকা গানটি কার সুরে বৰ্তমান পৰ্যায়ে এসে পৌঁছুলো সে সম্পর্কে সঠিক তথ্য মেলে না। সর্বপ্রথম এই গানটি ডিব্ৰুগড়ের জৰ্জ স্কুলের উদ্বোধনী সভাতে ঐ স্কুলের শিক্ষক তারাপ্ৰসাদ চক্ৰবৰ্তীর সুরে গাওয়া হয়েছিল। পরবর্তীকালে সুরকার প্রফুল্লচন্দ্র বরুয়ার সুরে ডিব্রুগড়ের অসম সাহিত্য সভাতে এই গান গাওয়া হয়। পরবর্তীকালে কমলাপ্ৰসাদ আগওয়ালার সুরে গানটি গাওয়া হয়। এছাড়াও এই সঙ্গীতের সুর দেন কবি ও গীতিকার পাৰ্বতী প্ৰসাদ বরুয়া ও ইন্দ্ৰেশ্বর বরঠাকুর।

এখন পরিবেশিত গানটি

বাংলা সংস্করণ

অসম সঙ্গীতের সরকারি স্বীকৃতি 

২০১৩ সালের নভেম্বর মাসে এই গান সম্পর্কে এক বিতৰ্ক শুরু। তথ্য জানার অধিকার আইনের অধীনে গোলাঘাটের অরূপ বল্লভ গোস্বামী বলে এক ব্যক্তির আবেদনের ভিত্তিতে এই তথ্য প্রকাশ্যে আসে যে, "অ' মোর আপোনার দেশ"কে সরকারিভাবে জাতীয় সঙ্গীতের মৰ্যাদা প্ৰদান করা হয়নি। অবশ্য, এই তথ্য প্ৰকাশের পরে অসম সরকার গানটিকে সরকারিভাবে 'রাজ্যিক জাতীয় সঙ্গীত'-এর মৰ্যাদা দেওয়ার জন্য কাৰ্যব্যবস্থা গ্ৰহণ করেছেন।

পাদটীকা

বহিঃসংযোগ 
 
 অসম ডট অর্গ তে এই সঙ্গীত।
 অসম সাহিত্য সভার পতাকা উত্তোলন এবং জাতীয় সঙ্গীত

তথ্যসূত্র 

অসমীয়া সাহিত্য
ভারতীয় রাজ্য সঙ্গীত
আসামের প্রতীক
শঙ্খ

শঙ্খ () হলো একজাতীয় বড় আকৃতির সামুদ্রিক শামুক। এর খোল দিয়ে অলঙ্কার, বাদ্যযন্ত্র, ইত্যাদি তৈরি করা হয়। এদের অন্যান্য নামের মধ্যে রয়েছে শাঁখ, শাখ, কম্বু প্রভৃতি।

শঙ্খ শব্দের উৎপত্তি 
শঙ্খধ্বনি একটি বিশেষ্য পদ যার অর্থ শঙ্খের শব্দ। শঙ্খ শব্দটি এসেছে দুটি সংস্কৃত শব্দ 'শাম' ও 'খাম' থেকে। 'শাম' শব্দের অর্থ শুভ এবং 'খাম' শব্দের অর্থ জল। এই শব্দের মিলনে সৃষ্টি হয়েছে 'শঙ্খম' শব্দটি।

ব্যবহার 

হিন্দু ধর্মের বিভিন্ন কর্মকাণ্ডের সাথে শঙ্খ ওতোপ্রতোভাবে জড়িত। হিন্দু সধবা রমণীরা হাতে শঙ্খ দিয়ে তৈরী "শাখা" পরে। বিভিন্ন পূজা-পার্বণ এবং শুভ কাজের শুরুতে বিশেষভাবে কাঁটা শঙ্খের বাঁশি বাজানো হয়। হিন্দু ধর্মে শঙ্খের ধ্বনি পবিত্র বলে ধরা হয়। পূজা অর্চনা, পুত্রসন্তানের জন্ম, অন্নপ্রাশন, শ্মশানযাত্রা ইত্যাদি সময়ে শঙ্খধ্বনি করা হয়। কুরুক্ষেত্র যুদ্ধে পঞ্চপান্ডব ও শ্রীকৃষ্ণের ঠোঁটে শঙ্খধ্বনি ধ্বনিত হয়। দেবী দুর্গার হাতেও শঙ্খ দেখা যায়।

তথ্যসূত্র 

জলজ প্রাণী
সামুদ্রিক প্রাণী
শুষিরযন্ত্র
হিন্দু সঙ্গীত
বৌদ্ধ প্রতীক
তিব্বতীয় সংস্কৃতি
তিব্বতি বৌদ্ধ শিল্প ও সংস্কৃতি
ভারতীয় বাদ্যযন্ত্র
হিন্দু পূজায় ব্যবহৃত বস্তু
হিন্দু পুরাণ
আয়ুর্বেদিক ওষুধ
বৈষ্ণব সম্প্রদায়
১৯৮৮ গ্রীষ্মকালীন অলিম্পিকে বাংলাদেশ

বাংলাদেশ সিউল, কোরিয়ায় অনুষ্ঠিত ১৯৮৮ গ্রীষ্মকালীন অলিম্পিকে অংশগ্রহণ করে। বাংলাদেশ ২টি বিভাগে অংশগ্রহণের জন্য ৬ সদস্যের ক্রীড়া দল প্রেরণ করে।

অ্যাথলেটিকস

পুরুষ

ট্র্যাক ইভেন্ট

ফিল্ড ইভেন্ট

সাঁতার

পুরুষ

তথ্যসূত্র 

 অফিসিয়াল অলিম্পিক প্রতিবেদন
 

১৯৮৮ গ্রীষ্মকালীন অলিম্পিকে দেশসমূহ
১৯৮৮
১৯৮৮-এ বাংলাদেশের ক্রীড়া
১৯৮৮-এ বাংলাদেশী ক্রীড়া
বছর অনুযায়ী গ্রীষ্মকালীন অলিম্পিকে বাংলাদেশ
রবি রামপাল

রবীন্দ্রনাথ রামপাল (; জন্ম: ১৫ অক্টোবর, ১৯৮৪) ত্রিনিদাদ ও টোবাগো’র প্রেসালে জন্মগ্রহণকারী ওয়েস্ট ইন্ডিজ দলের ক্রিকেটার। তিনি হচ্ছেন প্রথম ভারতীয় বংশোদ্ভূত দ্রুতগামী বোলার, যিনি ওয়েস্ট ইন্ডিজের পক্ষে আন্তর্জাতিক পর্যায়ে টেস্ট, একদিনের আন্তর্জাতিক ক্রিকেট এবং টুয়েন্টি২০ আন্তর্জাতিকে প্রতিনিধিত্ব করছেন। পেস এবং সঠিক মানের নিখুঁত বোলিং ভঙ্গীমার দরুন চিহ্নিত হয়ে আছেন। বেশ কয়েক বছর ধরে জেরোমি টেলরের সাথে ওয়েস্ট ইন্ডিজের বোলিং আক্রমণে নেতৃত্ব দিচ্ছেন। এছাড়াও তিনি ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোরের পক্ষে ২০১৩ সালের নিলামে অংশগ্রহণ করে চুক্তিবদ্ধ হন।

খেলোয়াড়ী জীবন 
২০০২-০৩ মৌসুমের ওয়েস্ট ইন্ডিজের ঘরোয়া ক্রিকেটে ছয়টি খেলায় অংশগ্রহণ করে ১৮ উইকেট লাভ করেন যা কেবলমাত্র মারলন ব্ল্যাকের চেয়ে বেশি ছিল। ২০০৩-০৪ মৌসুমে ওয়েস্ট ইন্ডিজের অনূর্ধ্ব-১৯ ক্রিকেট দলের হয়ে রেড স্ট্রিপ বোলে অনুষ্ঠিত একদিনের ক্রিকেট প্রতিযোগিতায় অংশগ্রহণ করেন। দলের পক্ষে তিনি শীর্ষস্থানীয় উইকেট সংগ্রহকারী ছিলেন যা নিকটতম খেলোয়াড়ের চেয়ে দ্বিগুণ ছিল।

প্রতিযোগিতা শেষে রামপাল ওয়েস্ট ইন্ডিজ দলে প্রতিনিধিত্ব করার জন্য অক্টোবর-নভেম্বরে জিম্বাবুয়ে সফরে ডাক পান। কিন্তু প্রথম খেলায় তিনি কোন উইকেট লাভ করতে পারেননি। ৩০ ওভারে ১৩টি নো-বল দিয়েছিলেন। ফলে, দুই টেস্ট ম্যাচের কোনটিতেই তার অংশগ্রহণের সুযোগ ঘটেনি। তবে, একদিনের প্রস্তুতিমূলক খেলায় জিম্বাবুয়ে এ দলের উদ্বোধনী ব্যাটসম্যান ডিওন ইব্রাহিমসহ দুইজনের উইকেট দখল করায় পাঁচটি খেলার চারটিতে অংশগ্রহণ করেন। ঘটনাক্রমে তিনি কোন উইকেট লাভে ব্যর্থ হলে দল চূড়ান্ত খেলায় জয়ী হয়ে সিরিজ ৩-২ ব্যবধানে জয় করে। তার এ ব্যর্থতায় তিনি ওয়েস্ট ইন্ডিজের সর্বাপেক্ষা ব্যয়বহুল বোলিং করেন, যিনি কমপক্ষে চার ওভার বোলিং করেও কোন উইকেট পাননি।

তথ্যসূত্র

আরও দেখুন 
 ম্যালকম মার্শাল
 ওয়েস্ট ইন্ডিজ ক্রিকেট দল
 ২০১৩-১৪ ওয়েস্ট ইন্ডিজ ক্রিকেট দলের ভারত সফর‎

বহিঃসংযোগ 
 
 Ravi Rampaul at Royal Challengers Bangalore

ওয়েস্ট ইন্ডিয়ান ক্রিকেটার
১৯৮৪-এ জন্ম
জীবিত ব্যক্তি
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
২০১১ ক্রিকেট বিশ্বকাপের ক্রিকেটার
ত্রিনিদাদ ও টোবাগোর ক্রিকেটার
ভারতীয় বংশোদ্ভূত ত্রিনিদাদ ও টোবাগোর ব্যক্তি
আয়ারল্যান্ডের ক্রিকেটার
রয়্যাল চ্যালেঞ্জার্স ব্যাঙ্গালোরের ক্রিকেটার
সারের ক্রিকেটার
ভারতীয় বংশোদ্ভূত ক্রীড়াবিদ
বার্বাডোস রয়্যালসের ক্রিকেটার
ডার্বিশায়ারের ক্রিকেটার
হিন্দাভি ব্যক্তি
কোলপ্যাকের ক্রিকেটার
ত্রিনবাগো নাইট রাইডার্সের ক্রিকেটার
কলম্বো স্ট্রাইকার্সের ক্রিকেটার
১৮৯৬ গ্রীষ্মকালীন অলিম্পিকে ইতালি

ইতালি হতে একজন প্রতিযোগী ১৮৯৬ গ্রীষ্মকালীন অলিম্পিক-এ অংশগ্রহণ করে। ১৮৯৬ সালের অলিম্পিকে অংশ নিয়ে পদক জয়ে ব্যর্থ হওয়া চারটি দেশের একটি ছিল ইতালি; সুইডেন, চিলি এবং বুলগেরিয়া ছিলো অপর তিনটি দেশ। ইতালির প্রতিযোগী রিভাবেল্লা শুটিং-এর একটি ইভেন্টে অংশ নেন।

আরেকজন ইতালীয় কার্লো আইরোলদি অ্যাথেন্সে উপস্থিত ছিল। তিনি মিলান থেকে পায়ে হেঁটে এথেন্স ভ্রমণ করেছিলেন, যা ছিল ২৮ দিনের। কিন্তু তাকে অযোগ্য হিসেবে ঘোষণা করা হয় কারণ তিনি পেশাদার ছিলেন না এবং এর আগের বছর তিনি মিলান-বার্সেলোনা শরীরচর্চা ইভেন্টে প্রাইজমানি পেয়েছিলেন।

ইভেন্ট অনুযায়ী ফলাফল

শ্যুটিং 

জুজেপ্পে রিভাবেল্লা ৮৪৫ এর কম স্কোর করেন এবং তার অবস্থান ১৪তম থেকে ৪১তম এর মধ্যে ছিল।

তথ্যসূত্র 

  ( -এ ডিজিটালরূপে উপলব্ধ)
  (উদ্ধৃত  -এ উপলব্ধ)
 

১৮৯৬ গ্রীষ্মকালীন অলিম্পিকে দেশসমূহ
১৮৯৬
১৮৯৬-এ ইতালির ক্রীড়া
গোল-ই-আফরোজ কলেজ

গোল-ই-আফরোজ সরকারি কলেজ বাংলাদেশের নাটোর জেলার সিংড়া উপজেলায় অবস্থিত একটি আবাসিক সহশিক্ষা সংবলিত উচ্চ শিক্ষাপ্রতিষ্ঠান। এটি বাংলাদেশের স্বাধীনতা যুদ্ধের পূর্বে ১৯৭০ সালে প্রতিষ্ঠিত হয় এবং ১৯৮৬ সালে সরকারিকৃত করা হয়।

ইতিহাস 
 
রাজশাহীর সিংড়া-নাটোর পরিবারের একজন সদস্য এবং গুলবদন বেগম ও সামেজ উদ্দীন আহমদের কন্যা বেগম গোল-ই-আফরোজের নামে এই কলেজটি প্রতিষ্ঠিত হয়। তিনি নাটোরের শেষ জমিদার জালালউদ্দীন মির্জার নাতনী এবং এম এম রহমতউল্লাহ্‌র স্ত্রী।

এটি ঐতিহ্যবাহী সিঙ্গনাটোর পরিবারের একটি বেসরকারি কলেজ হলেও, ১৯৮৬ সালে, তখনকার রাষ্ট্রপতি ও সাবেক সামরিক শাসক এইচ এম এরশাদ এটিকে সরকারীকরণ করেন। তখন থেকেই এটি বাংলাদেশ সরকারের শিক্ষা মন্ত্রণালয়ের অধীনে রয়েছে।

চিত্রশালা

অধিক পঠন 
 প্রতিষ্ঠা পরিচিতি: গোল-ই-আফরোজ ডিগ্রী কলেজ, ১৯৯৬।

তথ্যসূত্র

বহিঃসংযোগ 

১৯৭০-এ প্রতিষ্ঠিত শিক্ষাপ্রতিষ্ঠান
নাটোর জেলার মহাবিদ্যালয়
সিংড়ানাটোর পরিবার
নাটোর জেলা
সিংড়ানাটোর পরিবার

সিংড়ানাটোর পরিবার বাংলাদেশের রাজশাহী অঞ্চলের নাটোর জেলার সিংড়া উপজেলার একটি বিখ্যাত জমিদার পরিবার।

অবদান 

এই পরিবার গোল-ই-আফরোজ কলেজ প্রতিষ্ঠা করেছে।

ভবন

উল্লেখযোগ্য ব্যক্তিত্ব 
 জালালউদ্দীন মির্জা
 মির্জা জাফর

আরও দেখুন 
 জমিদার
 গোল-ই-আফরোজ কলেজ

উৎস

পুস্তকমালা

অধিক পঠন 
 
 
 
 
 
 
 Vadivelu, A. (1915) The Ruling Chiefs, nobles and Zamindars of India. ASIN B00087R7DS

বহিঃসংযোগ 
 Singra and Natore Zamindari family at Genealogical Gleanings of the Indian Princely States
 The 'Singra Upazilla Kallyan Samity' – Official website of the Sub-district Welfare Council of Singra.

নাটোর জেলা
সিংড়ানাটোর পরিবার
রাজশাহী জেলা
বাংলার রাজবংশ
বাংলাদেশী পরিবার
শংকর গোবিন্দ চৌধুরী

শংকর গোবিন্দ চৌধুরী (জন্ম: ৪ মার্চ, ১৯২৬ - মৃত্যু: ১৩ সেপ্টেম্বর, ১৯৯৫) ছিলেন বাংলাদেশের একজন রাজনীতিবিদ, সমাজসেবী এবং মুক্তিযুদ্ধের সংগঠক। তিনি নাটোর-২ আসনের সংসদ সদস্য ছিলেন। স্বাধীনতা ও মুক্তিযুদ্ধে অবদানের জন্য বাংলাদেশ সরকার ২০১৮ সালে তাকে “স্বাধীনতা পুরস্কার” (মরণোত্তর) সম্মাননায় ভূষিত করে।

জন্ম ও পারিবারিক জীবন 
শংকর গোবিন্দ চৌধুরী ১৯২৬ সালের ৪ মার্চ তারিখে নাটোরে জন্মগ্রহণ করেন। তার পিতার নাম জ্ঞানদা গোবিন্দ চৌধুরী; তিনি নাটোরের রাণী ভবানীর জমিদার ছিলেন। ১৯৫৪ সালে তিনি অনিমা চৌধুরীর সঙ্গে বিবাহবন্ধনে আবদ্ধ হন। ১৯৪৫ সালে বগুড়ার আদমদীঘি হাইস্কুল থেকে ম্যাট্রিকুলেশন পাস করে উচ্চশিক্ষার্থে কলকাতার বিদ্যাসাগর কলেজে ভর্তি হন। ১৯৪৭ সালে বিএসসিতে অধ্যয়নকালে ভারত বিভক্তির সময় তার শিক্ষাজীবনের পরিসমাপ্তি ঘটে। ।

রাজনৈতিক জীবন 
শংকর গোবিন্দ চৌধুরীর ব্রিটিশবিরোধী আন্দোলনের মাধ্যমে রাজনৈতিক জীবনের শুরু। ছিলেন মুক্তিযুদ্ধের অন্যতম সংগঠক। মুক্তিযুদ্ধে ৭ নম্বর সেক্টরের জোনাল কাউন্সিলের ভাইস চেয়ারম্যান ছিলেন। তিনি ১৯৫৪ সালে আওয়ামী লীগে যোগদান করেন। তিনি আমৃত্যু নাটোর জেলা আওয়ামী লীগের সভাপতি ছিলেন। ১৯৬৬ সালের ছয় দফা, ১৯৬৯ সালের আইয়ুববিরোধী আন্দোলন এবং এরশাদের শাসনামলে স্বৈরাচারবিরোধী আন্দোলনসহ প্রতিটি গণতান্ত্রিক আন্দোলনে তিনি সক্রিয়ভাবে অনেক গুরুত্বপূর্ণ ভূমিকা পালন করেন। ১৯৬৬ সালে ৬ দফা আন্দোলনে সক্রিয় অংশগ্রহণের জন্য এক বছর কারাবরণ করেন তিনি।

১৯৬৯ থেকে ১৯৮৪ সাল পর্যন্ত তিনি নাটোর পৌরসভার চেয়ারম্যান ছিলেন।

তিনি ১৯৭০ সালের নির্বাচনে  আওয়ামী লীগের প্রার্থী হিসেবে পাকিস্তান জাতীয় পরিষদের সদস্য নির্বাচিত হন। ১৯৭২ সালে বাংলাদেশের সংবিধান প্রণয়ন কমিটির অন্যতম সদস্যও ছিলেন। ১৯৭৫ সালে বাকশাল প্রবর্তিত হলে তিনি নাটোরের গভর্ণর নিযুক্ত হন। ১৯৯১ সালের পঞ্চম জাতীয় সংসদ নির্বাচনে তিনি আওয়ামীলীগের হয়ে সংসদ  সদস্য নির্বাচিত হন।

মৃত্যু
১৯৯৬ সালের ১৩ সেপ্টেম্বর ঢাকার সম্মিলিত সামরিক হাসপাতালে তিনি মৃত্যুবরণ করেন।

সন্মাননা ও পুরস্কার
১৯৯৯ সালের ১২ জানুয়ারি নাটোর জেলা স্টেডিয়াম তার নামে উদ্বোধন করা হয়। ২০১৮ সালে বাংলাদেশ সরকার “স্বাধীনতা ও মুক্তিযুদ্ধ” বিভাগে তাকে মরণোত্তর “স্বাধীনতা পুরস্কার” সম্মাননায় ভূষিত করে।

তথ্যসূত্র

বহিঃসংযোগ 

১৯২৬-এ জন্ম
১৯৯৫-এ মৃত্যু
নাটোর জেলার রাজনীতিবিদ
স্বাধীনতা ও মুক্তিযুদ্ধে স্বাধীনতা পুরস্কার বিজয়ী
বাংলাদেশ আওয়ামী লীগের রাজনীতিবিদ
পঞ্চম জাতীয় সংসদ সদস্য
বাংলাদেশের মুক্তিযোদ্ধা
১৯৯৭-এ মৃত্যু
স্বাধীনতা পুরস্কার বিজয়ী
বরেন্দ্র অনুসন্ধান সমিতি

বরেন্দ্র অনুসন্ধান সমিতি বাংলাদেশের রাজশাহী অঞ্চলের একটি প্রাচীন গবেষণা প্রতিষ্ঠান। ১৯১০ সালে রাজশাহী অঞ্চলের তিনজন পুরাকীর্তি ও বিদ্যাত্সাহী ব্যক্তি শরৎ কুমার রায়, অক্ষয়কুমার মৈত্রেয় এবং রমাপ্রসাদ চন্দ একত্রিত হয়ে প্রতিষ্ঠা করেন এই প্রতিষ্ঠানটি।

ইতিহাস 

ঊনবিংশ শতকের শেষ দিকে বাংলা সাহিত্য এবং বাংলার ঐতিহাসিক ও প্রত্নতাত্ত্বিক নিদর্শনসমূহ সংগ্রহ ও অনুশীলনের জন্য প্রতিষ্ঠা করা হয় বঙ্গীয় সাহিত্য পরিষদ-এর। এর প্রথম অধিবেশন অনুষ্ঠিত হয় ১৯০৮ সালে পশ্চিমবঙ্গের কাশিমবাজার এবং দ্বিতীয় অধিবেশন অনুষ্ঠিত হয় ১৯০৯ সালে ভাগলপুর-এ। রাজশাহী থেকে শরৎ কুমার রায়, অক্ষয় কুমার ও রমা প্রসাদ এই উভয় অধিবেশনে যোগ দেন এবং বরেন্দ্র অঞ্চলের ঐতিহ্য ও পুরাকীর্তি সম্পর্কিত প্রবন্ধ উপস্থাপন করেন। সেখান থেকে ফিরে এসে তারা ১৯১০ সালে বঙ্গীয় সাহিত্য পরিষদ-এর সাথে একত্রিতভাবে বগুড়া জেলার খঞ্জনপুরে একটি পুরাতাত্ত্বিক অভিযান পরিচালনা করেন। সেই অভিযানে সংগৃহীত ঐতিহ্য সংরক্ষণের জন্য একটি সমিতি গঠনের বিষয়ে ঐকমত্য হয়ে তারা গঠন করেন 'বরেন্দ্র অনুসন্ধান সমিতি'। এই সমিতির ব্যয় নির্বাহের জন্য কুমার শরৎকুমার রায়, অক্ষয় কুমার মৈত্রেয় ও রমাপ্রসাদ তাদের ব্যক্তিগত অর্থ প্রদান করতেন; কিন্তু তা প্রয়োজনের তুলনায় কম হওয়ায় বঙ্গীয় সরকার এই সমিতিকে একশ টাকা করে অনুদান দিত।

বরেন্দ্র গবেষণা জাদুঘর 

বরেন্দ্র অনুসন্ধান সমিতির পরিচালিত প্রত্নতাত্ত্বিক অভিযানের ফলে সংগৃহীত বিভিন্ন নিদর্শনসমূহ সংরক্ষণের জন্য একটি ভবন নিমার্ণ করার প্রয়োজনীয়তা দেখা দেয়ায় শরৎ কুমার নানাবিধ আর্থিক অনটনের মধ্যেও নিজের দান করা জমিতে একটি ভবন নির্মাণের কাজ শুরু করেন। বরেন্দ্র অনুসন্ধান সমিতির কর্মকর্তাদের অনুরোধে বাংলার তৎকালীন গভর্নর লর্ড কারমাইকেল ১৯১৬ সালের ১৩ নভেম্বর বরেন্দ্র গবেষণা জাদুঘর ভবনের ভিত্তিপ্রস্তার স্থাপন করেন এবং নিমার্ণ শেষে ১৯১৯ সালের ২৭ নভেম্বর এর দ্বার উন্মোচন করেন লর্ড রোনাল্ডসে।

চিত্রশালা

আরও দেখুন 
 বঙ্গীয় সাহিত্য পরিষদ

অধিক পঠন

তথ্যসূত্র

বহিঃসংযোগ 
 রাজশাহী মহানগরের তথ্যবাতায়ন
 রাজশাহী জেলা তথ্যবাতায়ন

রাজশাহী জেলা
বেঙ্গল প্রেসিডেন্সি
বাংলাদেশের বিলুপ্ত গবেষণা প্রতিষ্ঠান
রমাপ্রসাদ চন্দ

রমাপ্রসাদ চন্দ (১৫ আগস্ট ১৮৭৩ - ২৮ মে ১৯৪২) ছিলেন একজন ব্রিটিশ ভারতীয় বাঙালি ইতিহাসবিদ এবং পুরাতত্ত্ববিদ। তিনি ১৯১০ সালে রাজশাহী অঞ্চলের অপর দুই পুরাকীর্তি ও বিদ্যাত্সাহী ব্যক্তি শরৎ কুমার রায় এবং অক্ষয়কুমার মৈত্রেয়-এর সাথে একত্রে প্রতিষ্ঠা করেন বরেন্দ্র অনুসন্ধান সমিতি এবং পরবর্তীতে ১৯১৯ সালে বরেন্দ্র গবেষণা জাদুঘর।

প্রকাশনা 
 Gaudarajmala, Rajshahi: Varendra Research Society (১৯১২)
 Indo Aryan Races, Rajshahi: Varendra Research Society (১৯১৬)
 Letters and Documents Relating to the Life of Raja Rammohan Roy

তথ্যসূত্র

বহিঃসংযোগ

 বাংলাপিডিয়ায় জীবনী
 
১৮৭৩-এ জন্ম
পূর্ববঙ্গে জন্ম
১৯৪২-এ মৃত্যু
বিক্রমপুরের ব্যক্তি
বাঙালি ইতিহাসবিদ
কলকাতা বিশ্ববিদ্যালয়ের প্রাক্তন শিক্ষার্থী
কলকাতা বিশ্ববিদ্যালয়ের শিক্ষক
রাজশাহী কলেজের প্রাক্তন শিক্ষার্থী
স্কটিশ চার্চ কলেজের প্রাক্তন শিক্ষার্থী
বাঙালি লেখক
২০শ শতাব্দীর ভারতীয় প্রত্নতত্ত্ববিদ
চলনবিল জাদুঘর

চলনবিল জাদুঘর নাটোর জেলার গুরুদাসপুর উপজেলার খুবজীপুর গ্রামে অবস্থিত। এখানে চলনবিলের প্রত্নতাত্ত্বিক নিদর্শন সংগ্রহে রাখা হয়েছে।

প্রেক্ষাপট
১৯৭৮ সালের ১লা সেপ্টেম্বর খুবজীপুর দ্বিমুখী উচ্চ বিদ্যালয় ভবনে বেসরকারি উদ্যোগে অস্থায়ীভাবে যাত্রা শুরু হয় চলনবিল জাদুঘরের। ১৯৮৯ সালের ২ জুলাই জাদুঘরটি প্রত্নতত্ত অধিদপ্তরের আওতায় আসে । এটি প্রতিষ্ঠার   পর সংগ্রহকাজে গুরুত্ব দেয়া হয় ।

ইতিহাস 
চলনবিল অঞ্চলের ইতিহাস ঐতিহ্য সংরক্ষণের লক্ষ্যে অধ্যাপক এম.এ. হামিদ এই জাদুঘর স্থাপনের সিদ্ধান্ত নেন। তিনি তার চেষ্টায় জাদুঘরকে সমৃদ্ধ করেছিলেন হাতে লেখা কোরআন শরীফ, মহারানী ভবানীর হাতে লেখা দলিল, চলনবিল অঞ্চলের মানুষের ব্যবহৃত নানান জিনিস-পত্র, দুর্লভ পূরাকীর্তি, নানান ধরনের মূর্তি আর মুদ্রা দিয়ে।

বর্তমান অবস্থা 
বর্তমানে অযত্ন অবহেলায় জাদুঘরটি ধ্বংসের মুখে। স্যাঁতস্যাঁতে কক্ষগুলোতে রক্ষিত মূল্যবান দুর্লভ প্রত্ন সম্পদগুলো ক্ষতির সম্মুখে পড়েছে। এছাড়া, সংস্কার আর সংরক্ষণের নামে মূল্যবান অনেক জিনিস নিয়ে যাওয়া হয় বগুড়া মহাস্থান জাদুঘরে। পরে সেগুলো আর ফিরে আসেনি।

প্রত্নসামগ্রী
 বাদশা আলমগীর ও সম্রাট নাসিরুদ্দিনের নিজ হাতে লেখা দুটি কুরআনসহ পুরনো তুলট কাগজে হাতে লেখা তিন-চারশ বছরের পুরনো ৮টি সম্পূর্ণ ও ৭টি আংশিক কুরআন শরীফ
 ১৫টি হাদিস শরীফসহ ২শ ৫৭টি ধর্মগ্রন্থ
 কষ্টি পাথরের সূর্যদেব, 
 বিষ্ণু ও মাতৃকা মূর্তি
 ৯০টি দেশের মুদ্রা
 ঘট
 বিভিন্ন শাসন আমলের টেরাকোটা

আরও দেখুন 
নাটোর জেলা
উত্তরা গণভবন
নাটোর রাজবাড়ী
রাণী ভবানী
নাটোর সদর উপজেলা
নাটোর-১
নাটোর-২
নাটোর-৩
নাটোর-৪
 সিংড়া নাটোর পরিবার
 দিঘাপতিয়া রাজ পরিবার
 দয়ারামপুর রাজ পরিবার
 নাটোরের কাঁচাগোল্লা
 চলনবিল
 নাটোর চিনি কল লিমিটেড
 শহীদ সাগর
নাটোর সরকারি বালক উচ্চ বিদ্যালয়
নাটোর মহিলা কলেজ
 মাদার গান

বহিঃসংযোগ 
 খুবজীপুর ইউনিয়ন 
 বাংলামেইল
 দৈনিক ডেসটিনি

তথ্যসূত্র 

বাংলাদেশী সংস্কৃতি
গুরুদাসপুর উপজেলা
নাটোর জেলার দর্শনীয় স্থান
রাজশাহী বিভাগের জাদুঘর
ব্রিস্টল বিশ্ববিদ্যালয়

ব্রিস্টল বিশ্ববিদ্যালয় যুক্তরাজ্যের ব্রিস্টলে অবস্থিত একটি বিশ্ববিদ্যালয়। এটি ১৮৭৬ সালে প্রতিষ্ঠিত হয়। এটি রাসেল গ্রুপ এর অন্যতম সদস্য।

ইতিহাস

ক্যাম্পাস

র‍্যাংকিং

অনুষদসমূহ 
 কলা অনুষদ
 প্রকৌশল অনুষদ
 চিকিৎসা ও পশুচিকিৎসা অনুষদ
 বিজ্ঞান অনুষদ
 চিকিৎসা ও দন্তচিকিৎসা অনুষদ
 সামাজিক বিজ্ঞান ও আইন অনুষদ

বিখ্যাত শিক্ষার্থী 
 পল দিরাক, পদার্থবিজ্ঞানে নোবেল পুরস্কার ১৯৩৩

বিখ্যাত শিক্ষক 
 ডরোথি মেরি হজকিন, রসায়নে নোবেল পুরস্কার ১৯৬৪
 নেভিল ফ্রান্সিস মট, [[পদার্থবিজ্ঞানে নোবেল পুরস্কার]] ১৯৭৭
 সেসিল ফ্র্যাংক পাওয়েল, পদার্থবিজ্ঞানে নোবেল পুরস্কার ১৯৫০
 উইলিয়াম র‍্যামজি, রসায়নে নোবেল পুরস্কার ১৯০৪

তথ্যসূত্র 

যুক্তরাজ্যের বিশ্ববিদ্যালয়
১৯০৯-এ প্রতিষ্ঠিত শিক্ষাপ্রতিষ্ঠান
ব্রিস্টল বিশ্ববিদ্যালয়
রাসেল গ্রুপ
১৯০৯-এ প্রতিষ্ঠিত বিশ্ববিদ্যালয় ও কলেজ
ড্যারেন ব্র্যাভো

ড্যারেন মাইকেল ব্র্যাভো (; জন্ম: ৬ ফেব্রুয়ারি, ১৯৮৯) ত্রিনিদাদ ও টোবাগোর সান্তা ক্রুজ এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার। ঘরোয়া ক্রিকেটে তিনি ত্রিনিদাদ ও টোবাগো দলে খেলে থাকেন। বামহাতি ব্যাটসম্যান হিসেবে তার পরিচিতি রয়েছে। তার আদর্শ হিসেবে রয়েছেন ব্রায়ান লারা। অফ সাইডে তার ব্যাটিং স্টাইলের জন্য ব্রায়ান লারার সাথে তুলনা করা হয়। ব্রায়ান লারা ও ব্র্যাভো’র মা একে-অপরের আত্মীয়া। এছাড়াও তিনি ওয়েস্ট ইন্ডিজের বর্তমান ক্রিকেটার ডোয়েন ব্র্যাভোর বৈমাত্রেয় ভাই।

প্রারম্ভিক জীবন 
ত্রিনিদাদ ও টোবাগো দলের অনূর্ধ্ব-১৯ পর্যায়ের ক্রিকেট খেলার পর জানুয়ারি, ২০০৭ সালে গায়ানার বিপক্ষে একদিনের ক্রিকেটে অভিষেক ঘটে ব্র্যাভো’র। খেলায় তিনি মাত্র সাত রান করেন। তিনদিন পর লিওয়ার্ড আইল্যান্ডসের বিপক্ষে প্রথম-শ্রেণীর ক্রিকেটে প্রথমবারের মতো অংশগ্রহণ করেন। এরপর ২০০৬-০৭ মৌসুমে কোন খেলায় অংশগ্রহণ করেননি। এরপর তিনি অনূর্ধ্ব-১৯ দলে ফিরে আসেন ও টিসিএল অনূর্ধ্ব-১৯ চ্যালেঞ্জে অংশ নিয়ে প্রতিযোগিতার শীর্ষস্থানীয় রান সংগ্রহকারী বনে যান। ৫৯.৮৫ রান গড়ে তিনি পাঁচ খেলায় মোট ৪১৯ রান সংগ্রহ করেন।

খেলোয়াড়ী জীবন 
জুন, ২০০৯ সালে ওয়েস্ট ইন্ডিজের একদিনের দলে ডাক পান। ভারতের বিরুদ্ধে অনুষ্ঠিত ওডিআই সিরিজের প্রথম দুটি খেলায় অংশগ্রহণ করেন। সাবিনা পার্কে অনুষ্ঠিত প্রথম একদিনের আন্তর্জাতিকে অভিষেক ঘটে। প্রথম দুই বলেই দুটি চারসহ ১৬ বলে ১৯ রান তোলেন। টেস্ট ক্রিকেটে অভিষেক ঘটে শ্রীলঙ্কার বিপক্ষে ১৫ নভেম্বর, ২০১০ তারিখে। এতে তিনি ১৫৯ বল খরচ করে ৫৮ রান করেন। দ্বিতীয় টেস্টে ৮০ এবং তৃতীয় টেস্টে ৬৮ রান করেন। সফরে তার রান গড় ছিল ৬৮.৬৬।

২০১১ সালের ক্রিকেট বিশ্বকাপে অংশগ্রহণ শেষে তিনি দলের সাথে পাকিস্তান সফরে যান। দুই টেস্টের সিরিজে তিনিই ছিলেন একমাত্র ব্যাটসম্যান, যার রান সংখ্যা ১০০ পেরিয়েছিল। অক্টোবরে ওয়েস্ট ইন্ডিজ বাংলাদেশ সফরে আসে। প্রথম টেস্টে ২ ও ২৪* করেন যা ড্রয়ে পরিণত হয়। দ্বিতীয় টেস্টে তিনি শতরান করেন ও দলকে ১-০ ব্যবধানে জয়ী হতে সহাযতা করেন। ২৯৭ বলে সংগৃহীত ১৯৫ রান ছিল এ উপমহাদেশে যে-কোন ওয়েস্ট ইন্ডিয়ান ব্যাটসম্যানের ৯ম সর্বোচ্চ রান।

তথ্যসূত্র

আরও দেখুন 
 মারলন স্যামুয়েলস
 শিবনারায়ণ চন্দরপল
 ওয়েস্ট ইন্ডিজ ক্রিকেট দল

বহিঃসংযোগ 
 
 

১৯৮৯-এ জন্ম
জীবিত ব্যক্তি
ওয়েস্ট ইন্ডিয়ান ক্রিকেটার
ত্রিনিদাদ ও টোবাগোর ক্রিকেটার
নটিংহ্যামশায়ারের ক্রিকেটার
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
২০১১ ক্রিকেট বিশ্বকাপের ক্রিকেটার
২০১৫ ক্রিকেট বিশ্বকাপের ক্রিকেটার
২০১৯ ক্রিকেট বিশ্বকাপের ক্রিকেটার
ত্রিনবাগো নাইট রাইডার্সের ক্রিকেটার
ডেকান চার্জার্সের ক্রিকেটার
কুমিল্লা ভিক্টোরিয়ান্সের ক্রিকেটার
মুলতান সুলতান্সের ক্রিকেটার
কলকাতা নাইট রাইডার্সের ক্রিকেটার